ด่วน! แผ่นดินไหวเกาะนิโคบาร์ 5.0 ริกเตอร์ ห่างภูเก็ต 448 ก.ม.
เกิดแผ่นดินไหวขนาด 5.3 ตามมาตราริกเตอร์ บริเวณหมู่เกาะนิโคบาร์ ประเทศอินเดีย ห่างจากจังหวัดภูเก็ต ประมาณ 452 กิโลเมตร
9 พ.ย. 2558

สำนักเฝ้าระวังแผ่นดินไหว กรมอุตุนิยมวิทยารายงาน (9 พ.ย.) ว่า เกิดแผ่นดินไหวขนาด 5.3 ตามมาตราริกเตอร์ เมื่อเวลา 15.12 น. บริเวณหมู่เกาะนิโคบาร์ ประเทศอินเดีย ลึก 10 กิโลเมตร ทั้งนี้ เมื่อเวลา 13.12 น. ที่ผ่านมาได้เกิดแผ่นดินไหวบริเวณดังกล่าวแล้วครั้งหนึ่ง ขนาด 5.0  ตามมาตราริกเตอร์ ซึ่งห่างจากทางตะวันตกเฉียงใต้ จังหวัดภูเก็ต ประมาณ 452 กิโลเมตร
ขณะที่ศูนย์เตือนภัยพิบัติแห่งชาติ หรือ ศภช. เปิดเผยว่า กรณีดังกล่าวยังไม่มีผลกระทบต่อประเทศไทย หากมีข้อมูลเพิ่มเติม ศภช. จะแจ้งให้ทราบเป็นระยะต่อไป